 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መረጻ ኡጋንዳ 2021 ፕረዚደንት ዩወሪ ሙሰቨኒ ከምዝተዓወተ ተገሊጹ 17 ጥሪ 2021, 09:21 EAT ምንጪ ስእሊ, Reuters ኣብ መረጻ ኡጋንዳ 2021 ነታ ሃገር ንነዊሕ እዋን ክመርሓ ዝጸንሐ ፕረዚደንት ዩወሪ ሙሰቨኒ ከምዝተዓወተ ሓለፍቲ ኮምሽን መረጻ እታ ሃገር ኣፍሊጡ ኣብቲ መረጻ ቀንዲ ተናሓናሒ ፕረዚደንት ሙሰቨኒ ኮይኑ ዝቐረበ ቦቢ ዋይን ግና ምትላል ከምዝነበረ ይኸስስ ኮምሽን መረጻ ኡጋንዳ ከምዝሓበሮ ፕረዚደንት ሙሰቨኒ 59 ምኢታዊት ክረክብ ከሎ ቦቢ ዋይን ድማ 35 ምኢታዊት ውጽኢት ረኺቡ ዩጋንዳ ዘካየደቶ መረጻ ኣብ ታሪክ እታ ሃገር ካብ ምትላል ዝጸረየ መረጻ ክኸውን ከምዝኽእል እዩ እቲ ፕረዚደንት ዝገልጽ ተነሓናሒ ሙሰቨኒ ነበር ኮኸብ ሙዚቃ ፖፕ ቦቢ ዋይን ግና ምጥፍፋእ ድምጺ ከምዝነበረ ዘርእዩ መረዳእታታት ኢንተርነት ምስተኸፈተ ከቕርብ ምዃኑ ተሓንዩ መንግስቲ እታ ሃገር ቅድሚ መዓልቲ መረጻ ኢንተርነት ዝዓጸወ ኮይኑ ኣብቲ ቖጸራ ዝነበሮም እምነት ከምዝላሕለሐ ዝገለጹ ተቖጻጸርቲ መረጻ ግን ነቲ ተግባር ኮኒኖምዎ ቦቢ ዋይን ምስ ቢቢሲ ብቴሌፎን ኣብ ዝነበሮ ጻንሒት ንሱን በዓልቲ ቤቱን ካብ ገዝኦም ከይወጹ ብወታሃደራት ከምዝተኸልከሉ ተዛሪቡ ዝኾነ ሰብ ካብ ገዛና ከይወጽእን ናብ ገዛና ከይኣቱን ተኸልኪሉ እዩ ጋዜጠኛታት ውሽጢ ዓዲ ይኹን ወጻኢ እውን ናብ ገዛይ መጺኦም ከይረኽቡኒ ተኸልኪሎም እዮም ኢሉ ኣብ እዋን ወፍሪ መረጻ ብዝተወልዐ ጎንጺታት ብዓሰርተታት ዝቑጸሩ ሰባት ዝተቐተሉ ኮይኖም ተቓወምቲ ድማ ብመንግስቲ ከምዝተንከላበቱ ከሲሶም እዮም ንሻድሻይ እብረ ኣብ ስልጣን ክጸንሕ ዘኽእሎ ዓወት ከምዝረኸበ ዝገለጸ ወዲ 76 ዓመት ሙሰቨኒ ነታ ሃገር ካብ 1986 ኣቆጻጽራ ኣውሮጳ ጀሚሩ ዝመርሓ ዘሎ እንትኾን ኣብታ ሃገር ሰላም ክዓስል ከምዝገበረ እዩ ዝገልጽ ቀንዲ ተናሓናሒኡ ዝኾነ ብቦቢ ዋይን ዝፍለጥ ወዲ 38 ዓመት ሮበርት ክያጉላኒ ድማ ኣብታ ኣብ ዓለም ዝበዝሑ ንኡሳት ዝርከቡላ ሃገር ደገፍ መናእሰይ ከምዘለዎ እዩ ዝገልጽ ኮምሽን መረጻ ኡጋንዳ እንታይ ኢሉ? 